**Versenyfelhívás valamennyi budapesti és pest megyei Alapfokú Művészetoktatási Intézmény részére**

**Tisztelt Igazgató Úr / Hölgy!**

A Gödi Művészetoktatásért Alapítvány szervezésében a Gödi Németh László Általános Iskola és Alapfokú Művészetoktatási Iskolában rendezi meg **2019. április 13-án** a **IV. Pest Megyei Dallam-Ütőhangszeres Szólóversenyt és Találkozót**, melyre az Önök intézményéből is várjuk a jelentkező növendékeket. Rendezvényünk kiemelt célja, hogy szereplési, versenyzési lehetőséget teremtsünk Budapesten és Pest megyében az ütőhangszeres növendékeknek – szakmai fórumot az érdeklődő kollégáknak. 2016-ban már a budapesti alapfokú művészeti intézmények is csatlakoztak találkozónkhoz. Bízunk benne, hogy ez ebben a tanévben is így marad. Különösen fontosnak tartjuk, hogy ez a verseny sokak számára elérhető legyen, így arra kérjük a jelentkező intézményeket, hogy azokat a kiváló növendékeiket, akik az elmúlt tanévben részt vettek a IX. Országos Maros Gábor Ütőhangszeres Szóló- és Duóversenyen – kérjük, most ne nevezzék be erre a rendezvényre. Úgy gondoljuk a legkiemelkedőbb gyerekek mellett számos tehetség van, aki szívesen bizonyít, örömmel indul a versenyen. Bízunk benne, hogy fenti kérésünket nem érzik diszkriminatívnak, s a három évvel ez előtti versenyhez hasonlóan támogatásra talál az Önök intézményében is, így találkozhatunk majd minél több növendékükkel 2019 tavaszán.

A verseny jelentkezési határideje: **2019. MÁRCIUS 8.**

A rendezvény részletes programját a beérkezett nevezések feldolgozása után, március végéig minden érintett iskola részére eljuttatjuk.

Jelentkezésüket kérem a következő címek egyikére küldjék:

**Gödi Németh László Általános Iskola és**

**Alapfokú Művészeti Iskola**

**2132 Göd, Ifjúság u. 1-3**

**Kapcsolattartó email címe: godimuveszetoktatas@gmail.com**

A jelentkezésnek tartalmaznia kell: *(2.sz. melléklet)*

1. a küldő intézmény pontos megnevezését
2. a növendék nevét, hangszeres évfolyamát és tagozatát
3. a szabadon választott mű szerzőjét, címét
4. a felkészítő tanár, valamint a zongorakísérő nevét

A verseny részvételi díja **4.000 Ft/növendék.** Ezt átutalással **a Gödi Művészetoktatásért Alapítvány** számlaszámára 10403253-50526769-66751007 **2019. március 14-ig** szíveskedjenek befizetni.

Az étkezésről a későbbiekben fogunk tájékoztatást küldeni.

**A IV. Pest Megyei Dallam-ütőhangszeres Szólóverseny és találkozó az alábbi korcsoportokban kerül megrendezésre:**

1. **korcsoport: általános iskola 1-3. osztályos tanulói**
2. **korcsoport: általános iskola 4-6. osztályos tanulói**
3. **korcsoport: általános iskola 7-8. és középiskola 0. valamint olyan 1. osztályos tanulói, akik nem jártak 0. osztályt**
4. **korcsoport: középiskola olyan 1. osztályos tanulói, akik jártak 0. osztályba is valamint 2-4. osztályos tanulói**

A versenyen résztvevő növendéknek a kötelező művet **kotta** **nélkül** kell előadnia.

Kötelező mű - mely hangszerenként, korcsoportonként más - *(1.sz. melléklet)* valamint egy szabadon választott előadási darab, mely karakterben – lehetőség szerint – a kötelezőtől eltérő.

A szabadon választott mű időtartama ne haladja meg

1; I. és II. korcsoportban az **5** percet,

2; III. és IV. korcsoportban a **8** percet.

Ha a versennyel kapcsolatban további információkra van szüksége, vagy kérdései vannak, szívesen állunk rendelkezésére:

Tel: 27/532-115

szavari.anita.god@gmail.com 70/392-2463

stefan.tivadar@gmail.com 70/382-53-29

janos.nevelo@gmail.com 30/333-6242

A versenyen induló növendékeknek és tanáraiknak jó felkészülést kívánunk!

Üdvözlettel:

Gecséné Szitha Márta Stefán Tivadar Nevelő János

 alapítvány kuratóriumának elnöke ütőhangszeres tanár ütőhangszeres tanár

Göd, 2018. 12. 13.